[Luister] Ken jou saailinge se persoonlikheidstipes | Maroela Media
Roosboom, sierboom, palmboom, denneboom… Ma’s by verjaarsdagpartytjies gebruik maklik deesdae hierdie terme wanneer hulle na hul spruite verwys. Die persoon wat sinoniem is met dié persoonlikheids-tipes is Hettie Brittz, stigter en eienaar van Immergroen Ouerskap.
Dié bediening doen egter veel meer vir gesinne as om kinders boom-etikette te gee.
Susan Lombaard het met Hettie Brittz gesels om meer uit te vind oor Immergroen. Ons deel graag weer hierdie gespreksreeks op Maroela Media se ouerskapafdeling met ons lesers.
Die boompie-temperamentprofiel is maar een van Immergroen Ouerskap se baie handige temas wat jou kan help om ŉ gesonde, positiewe verhouding met jou kind te hê. Gaan maak gerus ŉ draai by www.immergroenouerskap.co.za en besoek die aanlynwinkel. JY LEES NOU So maak jy 'n stewige dennehoutbankie
Maak dié bankie vir knus kuiers saam met jou beste helfte (opsitkers opsioneel).
Tyd nodig 6–8 uur
Maak dit vir onder R2 000: hout en skroewe (verf/vernis uitgesluit)
Laat saag jou planke pasklaar by jou houthandelaar.
Skuur die planke vooraf en onthou om gidsgaatjies te boor.
22 x 69 mm- geskaafde dennehout, soos volg gesaag: vier 1 500 mm (sitplek); vier 475 mm (sitplek-stutte); drie 1 500 mm (voorkant); vier 400 mm (voorkant se stutte); twee 1 500 mm (rugleuning); vier 745 mm (rugleuning-stutte/pote); ses 500 mm (sye, binne); vier 320 mm (sy-stutte, binne); twaalf 530 mm (sye, buite); vier 745 mm (sy-stutte, buite) een 1 500 mm (stut vir sitplek en rugleuning)
22 x 44 mm- geskaafde dennehout, soos volg gesaag: vier 1 500 mm (sitplek) vier 1 500 mm (voorkant) drie 1 500 mm (rugleuning) vier 500 mm (sye, binne) twaalf 530 mm (sye, buite)
22 x 95 mm- geskaafde dennehout, soos volg gesaag: vier 745 mm (armleuning, voor en agter) een 1 500 mm (rugleuning, bo) twee 570 mm (armleuning, bo) een 1 600 mm (agterkant, onder)
drie pakkies 8 mm x 30 mm-spaanderbordskroewe
een pakkie 6 mm x 40 mm-spaanderbordskroewe
6 mm-spasieerders (afvalplankies)
1. Maak die sitplek deur die vier 22 x 69 x 1 500 mm- en die vier 22 x 44 x 1 500 mm-planke afwisselend langs mekaar uit te pak. Wenke Gebruik ’n houtklamp om jou taak te vergemaklik en hou die gapings eweredig met die 6 mm-spasieerders. Plaas die vier 22 x 69 x 475 mm-stutte haaks oor die sitplekplanke en spasieer hulle soos op die skets (oorkant) aangedui. Lym en skroef die stutte in posisie vas met die 8 mm x 30 mm-skroewe in ’n sigsagpatroon. Maak die rugkant, sye en voorkant deur bogenoemde proses te herhaal (sien sketse).
2. Heg die sitplek aan die rugkant met die 6 mm x 40 mm-skroewe. Heg die 1 500 mm-stut vir die sitplek en rugleuning aan die rugleuningstutte/pote om die sitplek te verstewig. Skroef nou die voorkant onderaan die voorkant van die sitplek vas.
3. Skroef die binnepaneel vir die sye aan die rugkant en sitplek vas. Sit twee van die 22 x 95 x 745 mm-planke vooraan elke kant vas om die voorkant van die armleuning af te rond. Skroef twee stukkies afvalhout aan die voorste stutte vas om die voorkant van die armleuning aan die voorste paneel te verstewig. Lym en skroef die 22 x 95 x 1 500 mm-plank bo-aan die rugleuning vas.
4. Plaas die buitepaneel van elke sykant in posisie en skroef vas met die 6 mm x 40 mm-skroewe. Voltooi die armleunings deur die 22 x 95 x 570 mm-planke bo op vas te skroef. Draai die bank om met die agterkant na bo en skroef die 22 x 95 x 1 600 mm-plank onderaan die pote vas om die sye te verstewig. Skroef die oorblywende 22 x 95 x 745 mm-planke aan die agterkant van die armleunings vas om die bank te voltooi. Vul al die sigbare skroefgate met houtvuller en laat dit goed droog word. Skuur die bank deeglik en verf of vernis dit in die kleur van jou keuse. Ons het die hout natuurlik gehou.
"Dit lyk na ’n ingewikkelde projek, maar as jy die sketse noukeurig volg, sal jy sien hoe maklik dit eintlik is!" – Deon
VERSKAFFER EN KONTAK
Hout en skroewe verskaf deur Cape Boards
Cape Boards 021 981 0152, capeboards.co.za
Meer oor: doen dit self| tuis februarie 2018
Só maak jy ’n kapstok van hout
Maak só met hout in jou dekor